Lav et referat af nedenstående tekst:

Tekst:
Nordjylland får en overvejende tør, men blæsende torsdag - med temperaturer på 1-2 grader. Altså koldere, end vi har været vant til de seneste par dage. Især i den nordlige del af regionen kan der komme enkelte regn- eller sludbyger. - Hvis der skulle komme en smule nedbør, så kan den falde som tøsne eller slud, men det burde blive overvejende tørt, lyder det fra TV2 Vejret. Vinden bliver let til frisk omkring nord og nordøst, og ved kysterne kan der blive op til hård vind. Vinden tiltager efterhånden og bliver jævn til hård. - Solen får vi ikke at se særligt meget. Der kan komme lidt frostvejr ud på aftenen, så vær forsigtig i trafikken på dét tidspunkt, da vejene kan blive glatte, lyder det fra TV2 Vejret. Snestorm afblæst Den potentielle snestorm landet over, som både TV 2 Vejret og DMI har meldt om de seneste dage, er blevet afblæst igen. Snestormen kunne ramme Jylland fredag, lød det – men nu kan du godt droppe eventuelt planlagte kælketure og snemænd. Forvarslet om snestorm er nemlig ophørt, ifølge DMI. Men der er dog stadig risiko for voldsomt vejr, lyder det.

Referat:
Du skal nok huske hue og vanter, for temperaturerne bliver torsdag koldere, end vi har været vant til de seneste dage.